รพ.ลำปาง วุ่น! กลุ่มแพทย์ 40 ราย มีอาการข้างเคียงหลังรับวัคซีน “ซิโนแวค” สั่งหยุดฉีดทันที
รพ.ลำปาง วุ่น! กลุ่มแพทย์ 40 ราย มีอาการข้างเคียงหลังรับวัคซีน "ซิโนแวค" สั่งหยุดฉีดทันที
รพ.ลำปาง วุ่น! กลุ่มแพทย์ 40 ราย มีอาการข้างเคียงหลังรับวัคซีน "ซิโนแวค" สั่งหยุดฉีดทันที
22 เม.ย. 2564

ผู้สื่อข่าวรายงานว่า หลังจากที่เมื่อวานนี้ (21 เม.ย.64) ที่โรงพยาบาลลำปาง จ.ลำปาง มีการฉีดวัคซีนป้องกันโควิด-19 ให้กับบุคลากรทางการแพทย์ของโรงพยาบาล กลุ่มที่ 2 จำนวนกว่า 400 คน ปรากฏว่ามีผู้ที่เกิดอาการไม่พึงประสงค์หลังได้รับวัคซีนกว่า 40 คน จึงทำให้ทางรพ.ต้องหยุดการฉีดวัคซีนทันที เพื่อประเมินสถานการณ์นั้น
ล่าสุดวันนี้ (22 เม.ย.64) มีรายงานว่าแพทย์สาธารณสุขจังหวัดลำปาง ได้รับรายงานจากทางรพ.ลำปาง ว่ามีบุคลากรทางการแพทย์ ซึ่งเป็นหญิงพยาบาลวิชาชีพ อายุ 46 ปี มีอาการที่ไม่พึ่งประสงค์ หลังได้รับการฉีดวัคซีน ซิโนแวค ซึ่งหลังฉีดเข้าไป 15 นาที มีอาการเวียนศีรษะ ปวดหัว จึงเข้ารับการปฐมพยาบาลและรักษาที่หน่วยฉุกเฉินของรพ.ทันที โดยพยาบาลคนดังกล่าวมีอาการแน่นหน้าอก เวียนศีรษะ ตาลาย อาเจียน 2 ครั้ง มีอาการชาหน้า พูดไม่ชัด อ่อนแรงแขนขาข้างซ้ายทันที
ทั้งนี้ทางรพ. ได้ระดมทีมแพทย์ผู้เชี่ยวชาญ เข้ามาประเมินอาการและทำการช่วยเหลือ ซึ่งก็มีการปรึกษาผู้เชี่ยวชาญด้านโรคหลอดเลือดสมอง สถาบันประสาท พญ.ทัศนีย์ ตันติฤทธิ์ นายสมาคมประสาทวิทยาแห่งประเทศไทย ที่ได้ให้คำแนะนำ CTA brain และฉีด RtPA ตามแนวทางของ stroke fast track ซึ่งหลังจากที่ได้รับการรักษาด้วยการฉีด IA rtPA พบว่า มีอาการเริ่มดีขึ้น แต่ยังมีอาการชาซีกซ้ายอยู่ ก่อนได้รับการรักษาด้วยการฉีด intra – arterial rtPA 5 mg มีอาการกลับมาดีขึ้น ไม่มีอาการอ่อนแรงหรือชาพูดชัดขึ้น